CELEX: 62017TN0464
Language: et
Date: 2017-07-26 00:00:00
Title: Kohtuasi T-464/17: 26. juulil 2017 esitatud hagi – TP versus komisjon

18.9.2017   
            
            
               ET
            
            
               Euroopa Liidu Teataja
            
            
               C 309/36
            
         26. juulil 2017 esitatud hagi – TP versus komisjon
   (Kohtuasi T-464/17)
   (2017/C 309/48)
   Kohtumenetluse keel: itaalia
   
      Pooled
   
   
      Hageja: TP (esindaja: advokaat W. Limuti)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus ja kõik sellel põhinevad aktid ning ettevalmistavad aktid, ka need, mis pole veel teada, tühistades hageja suhtes kõik tagajärjed, mis mõjutavad tema õiguslikku ja varalist sfääri; anda korraldus ühelt poolt, et küsimust käsitletaks nii, et hageja saaks peale vajaliku teabe saamist esitada oma argumendid, ning teiselt poolt, et uus otsus võetaks vastu usalduse, seaduslikkuse ja läbipaistvuse põhimõtteid järgides;
            
         
               —
            
            
               rahuldada käesolev hagi ja tuvastada, et ametnik on kandnud kahju ning mitte ainult varalist, vaid ka mittevaralist (vaimne ja füüsiline kahju), mida on kirjeldatud toimikule lisatud kohtumeditsiinilise ekspertiisi aruandes, milles on tõdetud keskmise kuni suure eksistentsikahju olemasolu ning ärevusega kohanemise raskusi ja kroonilist depressiooni, mille on põhjustanud töökohal üle elatud trauma, mille võib hinnata 20 %-le.
            
         
      Väited ja peamised argumendid
   
   Käesolev hagi on esitatud otsuse peale jätta rahuldamata hageja vaie, milles ta oli vaidlustanud individuaalsete maksete haldamise ja maksmise ameti (PMO) poolt tema palgast pärast Tribunale di Treviso kohtuotsust, millega lahutati hageja ja tema endise abikaasa abielu, tehtud mahaarvamine.
   Hagi põhjenduseks esitab hageja järgmised väited.
   
               1.
            
            
               On rikutud ametniku õigust olla ära kuulatud ja esitada oma seisukohad.
            
         
               2.
            
            
               On rikutud hageja õigust saada enda kaitsmiseks vajalikku teavet.
            
         
               3.
            
            
               On rikutud hageja õigust saada teavet selle kohta, mis takistas talle olulise teabe edastamist.
            
         
               4.
            
            
               On rikutud ja valesti kohaldatud Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1) artikli 7 lõiget 1 ning järelikult ka hageja õigust saada tema suhtes algatatud menetluse kohta teavet ja kohustust otsuseid põhjendada.
            
         
               5.
            
            
               On rikutud personalieeskirja artiklit 24 ja järelikult ka hageja õigust institutsiooni kaitsele teiste isikute rünnakute vastu.
            
         
               6.
            
            
               On tekkinud vaimne ja füüsilise kahju ning ametiasutuse tegevuse ja kantud kahju vahel on põhjuslik seos.
            
         
      (1)  EÜT 2001, L 145, lk 3; ELT eriväljaanne 1/3, lk 331.